Na temelju članka 126. i članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 86/12, 126/12, 94/13, 152/14, 7/17 i 68 /18 – u daljnjem tekstu: Zakon) i članka 102. Statuta Škole, Školski odbor Osnovne škole Sveti Đurđ raspisu8je

Natječaj

za izbor i imenovanje ravnatelja/ice Škole

Za ravnatelja osnovne škole može biti imenovana osoba koja ispunjava slijedeće nužne uvjete:

 1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c)specijalistički diplomski stručni studij

d) položen stručni ispit za učitelja, nastavnika ili stručnog suradnika, osim u slučaju iz članka 157. stavka 1.i 2. Zakona

2. uvjete propisane člankom 106. Zakona,

3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

4. ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova

5. iznimno ravnatelj/ica osnovne škole može biti i osoba koja u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelj propisane Zakonom o osnovnom školstvu (Narodne novine br. 59/90, 26/93, 27/93, 29/94, 7/96, 59/01, 114/01 i 76/05.).

Dodatne kompetencije koje se vrednuju su: poznavanje stranog jezika, osnovne digitalne vještine i iskustvo rada na projektima.

Ravnatelj/ica se imenuje na pet godina.

Uz vlastoručno potpisanu prijavu na natječaj, kandidati su obvezni priložiti u izvorniku ili ovjerenom presliku sljedeću dokumentaciju:

* životopis
* dokaz o stečenoj stručnoj spremi (diploma)
* dokaz o državljanstvu
* dokaz o položenom stručnom ispitu odnosno da je osoba oslobođena obveze polaganja
* dokaz o radnom iskustvu (potvrda ili elektronički zapis HZMO-a) i dokaz o radnom iskustvu na odgojno-obrazovnim poslovima u školskim ustanovama.
* uvjerenje nadležnog suda da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona (ne starije od 6 mjeseci)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju na temelju članka 126. stavak 3. Zakona
* program rada za mandatno razdoblje
* kandidati mogu priložiti dokaze o dodatnim kompetencijama (preslik indeksa, diploma, uvjerenje, potvrda i druge isprave koje su izdale ovlaštene ustanove iz područja edukacije stranih jezika, postizanja digitalnih vještina i ustanove koje rade na projektima ili vrše izobrazbu za rad na projektima.

Dokazi o dodatnim kompetencijama dostavljaju se u originalu ili ovjerenim preslicima.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17), članku 48.f Zakona o zaštiti vojnih i civilnih invalida rata (Narodne novine br. 33/92, 77/92, 27/93, 58/93, 2/94, 76/94, 108/95, 108/966, 82/01, 103/03 i 148/13 i članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14 i 39/18) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Popis dokaza za ostvarivanje prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji dostupni su na poveznici Ministarstva hrvatskih branitelja: [https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20) prava%20prednosti%20pri%20zapošljavanju.pdf.

Rok za podnošenje prijava je osam (8) dana od dana objave natječaja.

Nepotpune i nepravovremene prijave neće se razmatrati

Prijave na natječaj s potrebnom dokumentacijom dostaviti u zatvorenoj kuverti na adresu škole: Osnovna škola Sveti Đurđ, Cvjetna 4, 42233 Sveti Đurđ – s naznakom „Natječaj za ravnatelja škole - ne otvarati“.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.